
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση και συμπλήρωση της 3579/2357/29.7.75 (ΦΕΚ 

779/Β/75) απόφασης του Προέδρου της Βουλής. 1 

Διαδικασία πρόσκλησης και πρόσληψης στο δημόσιο τομέα προσω¬ 
πικού με σύμβαση εργασίας ιδιωτικού δικαίου ορισμένου χρόνου, 

για κάλυψη παροδικών αναγκών. 2 

Καθορισμός των στοιχείων του προγράμματος προσλήψεων προσω¬ 
πικού με σύμβαση εργασίας ιδ. δικαίου στο δημόσιο τομέα και 

των διαδικασιών κατάρτισης και έγκρισής του. 3 

Τροποποίηση απόφασης συγκρότησης Γνωμοδοτικού Συμβουλίου 

Δημόσιας Διοίκησης. 4 

Τροποποίηση απόφασης συγκρότησης Τριμελούς Υπηρεσιακού Συμ¬ 
βουλίου Προσωπικού με Σύμβαση Εργασίας Ιδιωτικού Δικαίου 

του ΥΕΘΑ/ΓΕΣ. 5 

Ίδρυση μόνιμου καταφυγίου θηραμάτων στην περιοχή Κοινοτήτων 

Γαλατά και Περιθωρίου. 6 

Χορήγηση έκτακτης οικονομικής ενίσχυσης στους άνεργους εκδορο¬ 
σφαγείς της Χώρας μέλη σωματείων. 7 

Χορήγηση έκτακτης οικονομικής ενίσχυσης στους άνεργους μισθω¬ 
τούς της Ναυπηγοεπισκευαστικής περιοχής Αττικής, Πειραιά 

και Νήσων. 8 

Καθορισμός ποσοστού ομαδικών απολύσεων προσωπικού επιχειρή¬ 
σεων κατά το Α' εξάμηνο έτους 1988. 9 

Πλήρωση θέσεων στο Γενικό Αντικαρκινικό Νοσοκομείο Πειραιά 

«ΜΕΤΑΞΑ».·..10 

Πλήρωση θέσης Φαρμακοποιού στο Νομαρχιακό Γενικό Νοσοκο¬ 


μείο Καλαμάτας.11 

Χορήγηση δώρου με την ευκαιρία των εορτών των Χριστουγέννων 
1987 και του Νέου Έτους 1988 στους συνταξιούχους και βοη- 
θηματούχους των Οργανισμών Κοινωνικής Ασφάλισης αρμοδιό¬ 
τητας Υπουργείου Υγείας, Πρόνοιας και Κοινωνικών Ασφαλί¬ 
σεων.12 

Τόπος συνεδριάσεως του Μικτού Ορκωτού Εφετείου Αθηνών. . . 13 

Ίδρυση - συμπληρωματική - Μεταλυκειακών προπαρασκευαστικών 

κέντρων.14 

Καθορισμός περιοχών για τήρηση κτηματογραφικών στοιχείων. . 15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 5102 (1) 

Τροποποίηση και συμπλήρωση της 3579/2357/29.7.75 (ΦΕΚ 779/ 
Β/75) απόφασης του Προέδρου της Βουλής. 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις του κανονισμού της Βουλής, 

2. τις διατάξεις του Ζ' Ψηφίσματος της 8ης Φεβρουάριου 1975 «περί 


καταργήσεως των εις τους Βουλευτάς αναγνωριζομένων ατελειών 
κ.λπ.», 

3. τις 1342/867/18.3.1975 (ΦΕΚ 339/24.3.1975 τ.Β') και 
3579/2357/29.7.75 (ΦΕΚ 779/29.7.75 τ.Β') αποφάσεις του Προ¬ 
έδρου της Βουλής, 

4. τα πρακτικά της ΚΓ'/11.11.87 συνεδρίασης της Βουλής, αποφα¬ 
σίζουμε: 

1. Η κατά το άρθρο 2 παρ. 1 εδαφ. β' του Ζ' Ψηφίσματος της 
18.2.75 ατέλεια της τηλεφωνικής επικοινωνίας των Βουλευτών μπορεί 
να πραγματοποιείται σύμφωνα με τις 1342/867/18.3.75 και 3579/ 
2357/29.7.75 αποφάσεις, από τέσσερις (4) το πολύ τηλεφωνικές συν¬ 
δέσεις, από τις οποίες οι δύο θα βρίσκονται στην ίδια τηλεφωνική πε¬ 
ριοχή, ενώ οι άλλες δύο σε οποιοδήποτε τόπο της ελληνικής επικρά¬ 
τειας. 

2. Η τέως διοίκηση της πρωτεύουσας θεωρείται για την εφαρμογή 
της παρούσας ως μία τηλεφωνική περιοχή. 

3. Η έναρξη ισχύος της τηλεφωνικής ατέλειας για τις τέσσερις συνδέ¬ 
σεις θα αρχίζει για κάθε Βουλευτή το αργότερο μέσα σε 10 ημέρες από 
τότε που ο Βουλευτής θα γνωστοποιήσει εγγράφως στον ΟΤΕ την επι¬ 
λογή του να ισχύει η βουλευτική τηλεφωνική ατέλεια για τέσσερις κατο¬ 
νομαζόμενες τηλεφωνικές ■ συνδέσεις. 

4. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Αθήνα, 26 Νοεμβρίου 1987 

Ο Πρόεδρος της Βουλής 

ΓΙΑΝΝΗΣ Ν. ΑΛΕΥΡΑΣ 
-♦- 

Αριθ, ΑΙΠΠΠ/Φ. 10.2/9894 (2) 

Διαδικασία πρόσκλησης και πρόσληψης στο δημόσιο τομέα προσωπικού 

με σύμβαση εργασίας ιδιωτικού δικαίου ορισμένου χρόνου, για κά¬ 
λυψη παροδικών αναγκών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις της παραγράφου 15 του άρθρου 13 
του Ν. 1735/1987 (ΦΕΚ 195/11.11.1987 τ. Α'), αποφασίζουμε: 

Ορίζουμε τη διαδικασία πρόσκλησης και πρόσληψης προσωπικού με 
σύμβαση εργασίας ιδιωτικού δικαίου ορισμένου χρόνου στο δημόσιο το¬ 
μέα, για κάλυψη παροδικής φύσης, εποχιακών ή άλλων περιοδικών ή 
πρόσκαιρων, αναγκών, καθώς και της αναπλήρωσης όσων δεν αποδέ¬ 
χονται την πρόσληψη ή αποχωρούν, ως εξής: 

1. Μετά την κατά την παράγραφο 15 του άρθρου 13 του Ν. 1735/ 
1987 οριστικοποίηση και τοιχοκόλληση των πινάκων υποψηφίων, η 
αρμόδια για πρόσληψη προσωπικού υπηρεσία του οικείου φορέα, καλεί, 
με έγγραφη πρόσκλησή της ή τηλεφωνικώς, για ανάληψη υπηρεσίας 
τους πρώτους κατά σειρά κατάταξης και εγγραφής στον οικείο πίνακα 
υποψηφίους, μέχρις ότου συμπληρωθεί ίσος αριθμός με τον αριθμό προ¬ 
σωπικού που περιλαμβάνεται στη σχετική προκήρυξη. Όταν η πρό¬ 
σκληση γίνεται τηλεφωνικώς, αυτό σημειώνεται από τον αρμόδιο υπάλ- 

ληλο, με σχετική πράξη του, στην οποία αναγράφονται τα ονοματεπώ¬ 
νυμα του υπαλλήλου και του υποψηφίου, η ημέρα και ώρα της πρόσκλη¬ 
σης και κάθε άλλο χρήσιμο σχετικό στοιχείο ή πληροφορία. Οι πράξεις 
αυτές υπογράφονται από τον αρμόδιο υπάλληλο και προσαρτώνται στο 
σχέδιο του οικείου πίνακα. 

2. Οι υποψήφιοι, μέσα σε αποκλειστική προθεσμία πέντε (5) ημερών 
από την πρόσκληση, υποχρεοϋνται να προσέλθουν στο κατάστημα του 
οικείου φορέα για την κατάρτιση της σχετικής σύμβασης και την ανά¬ 
ληψη υπηρεσίας. 

3. Σε περίπτωση κατά την οποία η κατά την προηγούμενη παρά¬ 
γραφο πενθήμερη προθεσμία παρέλθει άπρακτη ή οι ενδιαφερόμενοι δη¬ 
λώσουν μέσα σ' αυτή την προθεσμία, προφορικώς ή εγγράφως, ότι δεν 
αποδέχονται την πρόσληψή τους ή αποχωρήσουν οποτεδήποτε μετά την 
πρόσληψή τους, καλούνται σε αναπλήρωσή τους οι αμέσως επόμενοι 
κατά σειρά κατάταξης και εγγραφής στον οικείο πίνακα υποψήφιοι, μέ- 
χρις ότου συμπληρωθεί ο αριθμός προσωπικού που περιλαμβάνεται στη 
σχετική προκήρυξη, σύμφωνα με τα οριζόμενα στις προηγούμενες πα¬ 
ραγράφους. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΙΜΗΣ 
-♦- 

Αριθ. Α1ΠΠΠ/Φ. 10,2/9893 . (3) 

Καθορισμός των στοιχείων του προγράμματος προσλήψεων προσωπι¬ 
κού με σύμβαση εργασίας ιδ. δικαίου στο δημόσιο τομέα και των δια¬ 
δικασιών κατάρτισης και έγκρισής του. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις της παρ. 9 του άρθρου 13 του Ν. 
1735/1987 (ΦΕΚ 195 Α), αποφασίζουμε: 

Καθορίζουμε τα στοιχεία που πρέπει να περιλαμβάνει το ετήσιο πρό¬ 
γραμμα κάθε φορέα του δημόσιου τομέα για την πρόσληψη με σύμβαση 
εργασίας ιδιωτικού δικαίου ορισμένου χρόνου του πάσης φύσης προσω¬ 
πικού για κάλυψη παροδικής φύσης, εποχιακών ή άλλων περιοδικών ή 
πρόσκαιρων, αναγκών και τη διαδικασία κατάρτισης, υποβολής και 
έγκρισής του, ως εξής: 

1. Κάθε φορέας, που έχει ανάγκη να προσλάβει προσωπικό με σύμ¬ 
βαση εργασίας ιδιωτικού δικαίου ορισμένου χρόνου για την κάλυψη των 
πιο πάνω αναγκών του, οφείλει να καταρτίζει μια φορά το έτος πρό¬ 
γραμμα στο .οποίο θα εμφανίζονται οι ανάγκες του σε προσωπικό για 
κάθε νομό της χώρας, κατά ειδικότητα. 

2. Τα στοιχεία του προγράμματος αυτού είναι αυτά που περιέχονται 
στο προσαρτημένο στην παρούσα απόφαση «έντυπο καταγραφής στοι¬ 
χείων» και αποτελούν αναπόσπαστο μέρος της. 

3. Το έντυπο καταγραφής στοιχείων συμπληρώνεται από κάθε φορέα 
μέχρι 31 Δεκεμβρίου κάθε έτους. Εάν συντρέχουν και αιτιολογούνται ει¬ 
δικοί λόγοι αδυναμίας συμπλήρωσης του εντύπου μέσα στην προθεσμία 


αυτή, το έντυπο συμπληρώνεται αμέσως, όταν είναι δυνατό. 

4. Για κάθε ειδικότητα προσωπικού συμπληρώνεται ξεχωριστό 
έντυπο καταγραφής στοιχείων κατά νομό. 

Τα έντυπα αυτά με τα οποία γνωστοποιείται ο αριθμός του προσωπι¬ 
κού με σύμβαση εργασίας ιδιωτικού δικαίου, του οποίου κρίνεται απα¬ 
ραίτητη η πρόσληψη για την αντιμετώπιση παροδικής φύσης, εποχια¬ 
κών ή άλλων περιοδικών ή πρόσκαιρων αναγκών των φορέων, συμπλη¬ 
ρώνονται και υποβάλλονται σύμφωνα με όσα ορίζονται πιο κάτω: 

α) Κάθε φορέας συμπληρώνει ανάλογα με τις υπηρεσιακές του ανά¬ 
γκες σε κάθε νομό τον αναγκαίο αριθμό εντύπων. Τα έντυπα αυτά υπο¬ 
βάλλονται μέχρι 31 Δεκεμβρίου κάθε έτους. Τα έντυπα του δεύτερου 
εδαφίου της παραγράφου 3 υποβάλλονται μέσα σε δέκα (10) ημέρες 
από τη συμπλήρωσή τους από τον οικείο φορέα. Τα έντυπα υποβάλλο¬ 
νται: 

αα) εις τριπλούν, στον Υπουργό Προεδρίας της Κυβέρνησης, προκει- 
μένου για προσλήψεις σε κεντρικές και διανομαρχιακές υπηρεσίες 
Υπουργείων 

ββ) εις τριπλούν, στον οικείο Υπουργό, προκειμένου για προσλήψεις 
σε κεντρικές και διανομαρχιακές υπηρεσίες νομικών προσώπων δημο¬ 
σίου δικαίου, τα οποία εδρεύουν στο Νομό Αττικής και έχουν αρμοδιό¬ 
τητα που εκτείνεται και σε άλλους νομούς, καθώς και για προσλήψεις σε 
νομικά πρόσωπα ιδιωτικού δικαίου του δημόσιου τομέα, που εδρεύουν 
στο Νομό Αττικής και έχουν αρμοδιότητα, που εκτείνεται και σε άλλους 
νομούς και 

γγ) εις διπλούν, στους οικείους νομάρχες για τις λοιπές περιπτώσεις 
προσλήψεων. 

β) Οι υπουργοί και νομάρχες, εφόσον από τις κείμενες για κάθε φορέα 
διατάξεις παρέχεται δυνατότητα πρόσληψης, εκτιμούν τις ανάγκες κάθε 
φορέα και εγκρίνουν μέσα στο πλαίσιο της γενικότερης κυβερνητικής 
πολιτικής το πρόγραμμα προσλήψεων προσωπικού κατά ειδικότητα. 

Οι εγκρίσεις αυτές των υπουργών και νομαρχών σημειώνονται στις 
παραγράφους 7γ και 7δ, αντίστοιχα, του εντύπου. 

Οι υπουργοί από τα τρία έντυπα, τα δύο διαβιβάζουν στον οικείο νο- 
μάρχη. 

5. Η έγκριση από το νομάρχη, σύμφωνα με τις διατάξεις της παρ. 10 
του άρθρου 13 του ν. 1735/1987 του αριθμού του προσωπικού που θα 
προσλαμβάνεται κάθε έτος, κατά φορέα, σημειώνεται στην παρ. 7ε του 
εντύπου και αποτελεί την τελική έγκριση του προγράμματος προσλή¬ 
ψεων προσωπικού. Οι νομάρχες στην παράγραφο 7ε των εντύπων, που 
τους διαβιβάζονται από τους υπουργούς, συμπληρώνουν τον αριθμό της 
παραγράφου 7γ. 

6. Οι νομάρχες μετά την τελική έγκριση απ’ αυτούς του αριθμού των 
προσλήψεων προσωπικού, που γίνεται με τη συμπλήρωση της παρα¬ 
γράφου 7ε του εντύπου, επιστρέφουν στους οικείους φορείς το ένα από τα 
δύο έντυπα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΙΜΗΣ 

(ακολουθούν υποδείγματα) 

γ. Χρονική διάρκεια της σύμβασης εργασίας: 

Αριθ. ΑΙΑΚ/Φ.6.46/2/9476 (4) 

Τροποποίηση απόφασης συγκρότησης Γνωμοδοτικοϋ Συμβουλίου Δη¬ 
μόσιας Διοίκησης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 5 του Ν. 51/1975 «περί αναδιοργανώσεως των Δη¬ 
μοσίων Πολιτικών Υπηρεσιών». 

β) Της παρ. 3 του άρθρου 19 του Ν. 1476/84 «περί διορισμού σε μό¬ 
νιμες θέσεις του προσ/κοϋ με σχέση εργασίας ιδιωτικού δικαίου του Δη¬ 
μοσίου, των Ν.Π.Δ.Δ., των Ο.Τ.Α. και άλλες διατάξεις». 

γ) Της παρ. 3 του άρθρου 23 του Ν. 1578/85 «Κύρωση του Κώδικα 
Κατάστασης των δικαστικών λειτουργών και άλλες διατάξεις». 

2. Τις παρ. 5 και 6 του άρθρου 1 της απόφασης Α5257/26.4.1982 
(ΦΕΚ 211/τ.Β'/26.4.1982) του Υπουργού Προεδρίας της Κυβέρνη¬ 
σης. 

3. Το ΦΓ4/26.258/12.11.1987 έγγραφο του Προέδρου του Ελε- 
•γκτικού Συνεδρίου. 

. 4. Την 9279/12.9.85 (ΦΕΚ 528/Τ.Β'/12.9.85) απόφαση του 
Υπουργού Προεδρίας της Κυβέρνησης «Μεταβίβαση αρμοδιοτήτων στο 
Γενικό Γραμματέα και του δικαιώματος να υπογράφουν «Με εντολή 
Υπουργού» στους Προϊσταμένους Οργανικών Μονάδων Υπηρεσιών του 
Υπουργείου Προεδρίας της Κυβέρνησης», αποφασίζουμε: 

Τροποποιούμε την απόφασή μας ΔΙΔΚ/Φ 6.46/Α24963/ 
21.12.82, με την οποία έγινε η συγκρότηση του Γνωμοδοτικού Συμ¬ 
βουλίου Δημόσιας Διοίκησης, όπως τροποποιήθηκε με τις ΔΙΔΚ/ 
Φ 6.46/2/Α 4344/22.3.1983, ΔΙΔΚ/Φ 6.46/2/Α 10629/- 
20.7.1983, ΔΙΔΚ/Φ 6.46/2/1254/28.1.1985, ΔΙΔΚ/Φ 6.46/2/- 
3631/13.6.1986 και ΔΙΔΚ/Φ 6.46/9244/20.10.1986 αποφάσεις 
και ορίζουμε να μετέχει σ’ αυτό ο Ιωάννης Καρατζάς, Σύμβουλος του 
Ελεγκτικού Συνεδρίου ως τακτικό μέλος, σε αντικατάσταση του Ευάγ¬ 
γελου Καλίτση, Αντιπροέδρου του Ελεγκτικού Συνεδρίου, με αναπλη¬ 
ρωτή τον Αναστάσιο Γκόνη, Σύμβουλο του Ελεγκτικού Συνεδρίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Νοεμβρίου 1987 
Ο Γενικός Γραμματέας 
Π. ΤΖΩΡΤΖΟΠΟΥΛΟΣ 

-φ- 

Αριθ. Φ 476/5/646699/Σ., 4540 (5) 

Τροποποίηση απόφασης συγκρότησης Τριμελούς Υπηρεσιακού Συμ¬ 
βουλίου Προσωπικού με Σύμβαση Εργασίας Ιδιωτικού Δικαίου του 

ΥΕΘΑ/ΓΕΣ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του Ν. 993/79. 

β. Την υπ’^αριθ. Φ 474.1/15/873344/Σ. 2504/23.6.82 Κοινή 
Υπουργική Απόφαση Σύστασης Υπηρεσιακών Συμβουλίων (ΦΕΚ 442/ 
Β/82) Συγχώνευση Υπηρεσιακών και Υπηρεσιακών Πειθαρχικών 
Συμβουλίων του Υπουργείου Εθνικής Αμύνης / Γενικού Επιτελείου 
Στρατού. 

γ. Το γεγονός ότι το τακτικό μέλος του Τριμελούς Υπηρεσιακού Συμ¬ 
βουλίου επί συμβάσει Προσωπικού Μόνιμη Υπάλληλος, Κατηγορίας 
ΠΕ, του Κλάδου ΠΕ9 Διοικητικού με βαθμό Α’, Βερυβάκη Έρση, υπέ¬ 
βαλε αίτηση παραίτησής της από την ενεργό Υπηρεσία. 

δ. Τη Φ. 072.2/7/1564/6.11.86 Απόφαση του Πρωθυπουργού 
και του Αντιπροέδρου της Κυβέρνησης και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας» (ΦΕΚ 784/7.11.86, τ.Β'), αποφασίζουμε: 

Τροποποιούμε εν μέρει τη Φ 476/1/613885/Σ. 183/20.1.86 
Απόφαση ΔΒΚ/ΓΕΣ και ορίζουμε ως τακτικό μέλος του Τριμελούς 
Υπηρεσιακού Συμβουλίου το Μόνιμο Υπάλληλο του ΥΕΘΑ/ΓΕΣ Μα- 
μαλούγκα Βασίλειο του Γεωργίου ΑΜ:5475 Κατηγορίας ΠΕ του Κλά¬ 
δου ΠΕ 9 Διοικητικού με βαθμό Α' σε αντικατάσταση της Μόνιμης 
Υπαλλήλου Έρσης Βερυβάκη του Δημητρίου ΑΜ: 4302 .Κατηγορίας 
ΠΕ του Κλάδου ΠΕ 9 Διοικητικού με βαθμό Α' που υπέβαλε αίτηση πα¬ 
ραίτησής της από την ενεργό υπηρεσία. 

3. Κατά τα λοιπά ισχύει η τροποποιούμενη απόφαση σε συνδυασμό 
με τη Φ 476/7/625120/Σ. 5027/6.10.1986 απόφαση Δ/ντή ΓΕΣ/ 
ΔΠΠ. 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Οκτωβρίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. 101129/3817 , (6) 

Ίδρυση μόνιμου καταφυγίου θηραμάτων στην περιοχή Κοινοτήτων Γα¬ 
λατά και Περιθωρίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/69, καθώς έχουν αντικατασταθεί με τα άρθρα 3 και 4 παρ. 5, 6, 7, 
8 του Ν. 177/75 και της αριθ. 414985/29.11.1985 (ΦΕΚ 757/Β/ 
18.12.1985) κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρισης της άγριας 
πτηνοπανίδας». 

2. Την αριθ. 260347/16.2.1987 (ΦΕΚ 83/Β/16.2.1987) κοινή 
απόφαση των Πρωθυπουργού και Υπουργού Γεωργίας, περί ανάθεσης 
άσκησης αρμοδιοτήτων στον Υφυπουργό Γεωργίας Κώστα Τσιγα- 
ρίδα. 

3. Τααριθ. 3310/13.7.1987 και 5114/15.10.1987 έγγραφα του 
Δασαρχείου Μεσολογγίου, σε συνδυασμό με τη σκοπιμότητα ίδρυσης 
μόνιμου καταφυγίου θηραμάτων για προστασία, ανάπτυξη, αναπαρα¬ 
γωγή και εκμετάλλευση του θηραματικού πλούτου και της άγριας πανί¬ 
δας γενικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος στο όρος ΒΑΡΑΣΟΒΑ περιφέρειας 
Κοινοτήτων Γαλατά και Περιθωρίου, Δασαρχείου Μεσολογγίου, σε 
έκταση 10.000 στρεμμάτων, το οποίο πληροί τις προϋποθέσεις προς 
κάλυψη των βασικών αναγκών του θηράματος και ορίζεται ως ακολού¬ 
θως: ΑΝΑΤΟΛΙΚΑ: Με κορυφογραμμή όρους Βαράσοβα όπου και τα 
όρια των Κοινοτήτων Άνω και Κάτω Βασιλικής μέχρι τη θέση Κα¬ 
ζάρμα περιφέρειας Κοινότητας Περιθωρίου όπου συναντά τον Εθνικό 
δρόμο Αντιρρίου - Ιωαννίνων. 

ΔΥΤΙΚΑ: Με 6ο επαρχιακό δρόμο από κόμβο Γαλατά μέχρι Κρυο- 
νέρι. 

ΒΟΡΕΙΑ: Με εθνικό δρόμο Ιωαννίνων - Αντιρρίου, κόμβο Γαλατά 
μέχρι τη θέση «Καζάρμα». 

ΝΟΤΙΑ: Με 6ο επαρχιακό δρόνο μέχρι Κρυονέρι και θάλασσα όπου 
αρχίζει και η κορυφογραμμή του όρους Βαράσοβα. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ, 7 του Ν. 177/75 και 3 της αριθ. 
414985/29.11.85 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β/18.12.85) κοινής απόφασης 
«Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 3 Ν. 177/75 (ΦΕΚ 205/Α/75) και θα ισχύει από το κυνηγε¬ 
τικό έτος 1988 - 1989. 

Αθήνα, 23 Νοεμβρίου 1987 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 
-♦- 

Αριθ. 32955 (7) 

Χορήγηση έκτακτης οικονομικής ενίσχυσης στους άνεργους εκδοροσφα¬ 
γείς της-Χώρας μέλη σωματείων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«Περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «Περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15315/1987 απόφαση του Δ.Σ. του ΟΑΕΔ (αριθμ. 
Συνεδρίασης 276/18.11.1987) που μας υποβλήθηκε με το αριθμ. 
112927/20.11.1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης μέχρι του ποσού των δεκαπέντε χιλιάδων (15.000) δρχ. κατ’ 

ανώτατο όριο σε καθένα από τους άνεργους εκδοροσφαγείς της χώρας 
μέλη σωματείων εφόσον έχουν απασχοληθεί στον κλάδο τους κατά το 
έτος 1986. 

2. Το παραπάνω ποσό ή μέρος αυτού θα καταβληθεί στους δικαιού¬ 
χους με την προϋπόθεση ότι το συνολικό ποσό που θα προκύψει από το 
άθροισμα του δώρου Χριστουγέννων που καταβάλλεται σ’ αυτούς από 
το οικείο Σωματείο για το έτος 1987 και της ανωτέρω οικονομικής ενί¬ 
σχυσης ή μέρους αυτής, δε θα υπερβαίνει το ποσό του δώρου Χριστου¬ 
γέννων 1987 που δικαιούται με πλήρεις προϋποθέσεις ο ανειδίκευτος 
εργάτης. 

3. Το ποσό του δώρου που καταβάλλεται σε κάθε εκδοροσφαγέα από 
το οικείο Σωματείο για τις γιορτές του Πάσχα 1987 θα αποδεικνύεται 
με σχετική βεβαίωση του οικείου σωματείου. 

4. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 

- +- 

Αριθ. 32953 (8) 

Χορήγηση έκτακτης οικονομικής ενίσχυσης στους άνεργους μισθωτούς 
της Ναυπηγοεπισκευαστικής περιοχής Αττικής, Πειραιά και Νή¬ 
σων. 


Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 15313/1987 απόφαση του Δ.Σ. του ΟΑΕΔ (αρ. Συνε¬ 
δρίασης 276/18.11.87) που μας υποβλήθηκε με το αρ. 112927/87 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι δύο χιλιάδες (22.000) δρχ. στον καθένα από τους 
άνεργους μισθωτούς της Ναυπηγοεπισκευαστικής περιοχής Αττικής, 
Πειραιά και Νήσων με τις ακόλουθες προϋποθέσεις: 

α) Να είναι άνεργος κατά την ημερομηνία καταβολής της έκτακτης 
οικονομικής ενίσχυσης. 

β) Δεν επιδοτούνται λόγω ανεργίας και ειδικού επιδόματος από 

1.12.1987 και εφεξής ούτε πληρούν προϋποθέσεις για τακτική επιδό¬ 
τηση και ειδικό επίδομα. 

γ) Να έχουν πραγματοποιήσει 150 τουλάχιστον ημερομίσθια κατά 
τα έτη 1985, 1986 και 1987 σε ναυπηγικές εργασίες. 

δ) Δεν έχουν πραγματοποιήσει περισσότερα από 50 ημερομίσθια από 

1.5.1987 έως 31.7.1987 σε οποιαδήποτε απασχόληση. 

ε) Ισχύουν οι περί παραγραφής και επιμήκυνσης διατάξεις του ΝΔ 
2961/54 όπως τροποποιήθηκε. 

στ) Η παρούσα οικονομική ενίσχυση συμψηφίζεται με τη χορηγού¬ 
μενη στους μη επιδοτούμενους ανέργους επ’ ευκαιρία των γιορτών Χρι¬ 
στουγέννων 1987 - Ν. Έτους 1988 έκτακτη οικονομική ενίσχυση κα¬ 
θώς και με κάθε αξίωση από αχρεώστητη καταβολή παροχών του Ορ¬ 
γανισμού. 

Η αξίωση της παραπάνω οικονομικής ενίσχυσης παραγράφεται μετά 
εξήντα (60) ημέρες από την κοινοποίηση της απόφασης αυτής στην αρ¬ 
μόδια για την επιδότηση Υπηρεσία. 

Η απόφαση αυτή που κοινοποιείται για εκτέλεση να δημοσιευθεί στην 
Εφημερίδα της Κυβερνήσεως. 


Αθήνα, 25 Νοεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 


Αριθ. 32958 (9) 

Καθορισμός ποσοστού ομαδικών απολύσεων προσωπικού επιχειρήσεων 
κατά το Α' εξάμηνο έτους 1988. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 2 του άρθρου 1 του Ν. 1387/1983 
«Έλεγχος ομαδικών απολύσεων και άλλες διατάξεις». 

2. Τη γνωμοδότηση του Ανώτατου Συμβουλίου Εργασίας, που λή- 
φθηκε κατά τη συνεδρίαση της 19 Νοεμβρίου 1987. 

3. Τις κρατούσες σήμερα συνθήκες στην Ελληνική αγορά εργασίας 
καθώς και το συμφέρον της Εθνικής Οικονομίας, αποφασίζουμε: 

Καθορίζουμε, για το Α' εξάμηνο του έτους 1988, σε δύο τα εκατό 
(2%) το ποσοστό των επιτρεπόμενων, κάθε μήνα, απολύσεων προσωπι¬ 
κού και μέχρι τριάντα (30) άτομα κατ’ ανώτατο όριο, για τις επιχειρή¬ 
σεις ή εκμεταλλεύσεις που απασχολούν, στην αρχή κάθε μήνα, πάνω 
από πενήντα (50) εργαζόμενους, μετά την υπέρβαση του οποίου οι απο¬ 
λύσεις θεωρούνται ομαδικές. 

Η απόφαση αυτή να δημοσιευθεί στην Εφημερίδα της Κυβέρνή- 
σεως. 

Αθήνα, 25 Νοεμβρίου 1987 

Ο ΥΠΟΥΡΓΟΣ 

ΓΙΩΡΓΟΣ ΓΕΝΝΗΜΑΤΑ! 


Αριθ. Δ2γ/οικ. 32709 (10) 

Πλήρωση θέσεων στο Γενικό Αντικαρκινικό Νοσοκομείο Πειραιά «ΜΕ- 

ΤΑΞΑ». 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4περ. ιγτου άρθρου I του Ν. 1320/83. 

2. Την απόφαση του Υπουργού Προεδρίας της Κυβέρνησης με αριθ. 
724/3.11.87. 

3. Τις εξαιρετικές υπηρεσιακές ανάγκες σε προσωπικό στο Γενικό 
Αντικαρκινικό Νοσοκομείο Πειραιά «ΜΕΤΑΞΑ». 

4. Τις διατάξεις του άρθρου 27 του Ν. 1735/87 (ΦΕΚ 135/87 
τ.Α), αποφασίζουμε: 

Εξαιρούμε από την εφαρμογή των διατάξεων του Ν. 1320/83 την 
πλήρωση της παρακάτω θέσης στο Περιφερειακό Γενικό Αντικαρκινικό 
Νοσοκομείο Πειραιά «ΜΕΤΑΞΑ» ήτοι: 

Μιας (1) θέσης Κατηγορίας ΤΕ Τεχνικών τροφίμων. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-♦- 

Αριθ. Α2γ/Οικ. 32708 (11) 

Πλήρωση θέσης Φαρμακοποιού στο Νομαρχιακό Γενικό Νοσοκομείο 
Καλαμάτας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 4 περί, ιγ του άρθρου I του Ν. 1320/83. 

2. Την απόφαση του Υπουργού Προεδρίας της Κυβέρνησης με αριθ. 
750/10.11.87. 

3. Τις εξαιρετικές υπηρεσιακές ανάγκες σε προσωπικό στο Νομαρ¬ 
χιακό Γενικό Νοσοκομείο Καλαμάτας. 

4. Τις διατάξεις του άρθρου 27 του ν. 1735/87 (ΦΕΚ 195/87 
τ.Α), αποφασίζουμε: 

Εξαιρούμε από την εφαρμογή των διατάξεων του Ν. 1320/83 την 
πλήρωση της θέσης Φαρμακοποιού της Κατηγορίας ΠΕ στο Νομαρ¬ 
χιακό Γενικό Νοσοκομείο Καλαμάτας. 

Η απόφαση αυτή να δημοσιευθεϊ στην Εφημερίδα της Κυβέρνη¬ 


σης. 


Αθήνα, 26 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠΟΣΤ. ΚΑΚΛΑΜΑΙΜΗΣ ΓΙΑΝΝΗΣ ΦΛΩΡΟΣ 


- ♦- 

Αρίθ. Φ9/οίχ, 3113 (12) 

Χορήγηση δώρου με την ευκαιρία των εορτών των Χριστουγέννων 

1987 και του Νέου Έτους 1988 στους συνταξιούχους και βοηθημα- 

τοϋχους των Οργανισμών Κοινωνικής Ασφάλισης αρμοδιότητας 

Υπουργείου Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 2 του Ν.Δ. 4577/1966. 

2. Την αριθμ. 1358/2.10.87 (ΦΕΚ 535/87 τ. Β') Κοινή Απόφαση 
του Πρωθυπουργού και του Υπουργού Υγείας, Πρόνοιας και Κοινωνι¬ 
κών Ασφαλίσεων, «Ανάθεση αρμοδιοτήτων στους Υφυπουργούς Υγείας, 
Πρόνοιας και Κοινωνικών Ασφαλίσεων», αποφασίζουμε: 

Εγκρίνουμε την παροχή με την ευκαιρία των επικείμενων εορτών 
των Χριστουγέννων 1987 και Νέου Έτους 1988: 

Ι.α. Σε κάθε ένα από τους κατά την 30η Νοεμβρίου 1987 συντα¬ 
ξιούχους και βοηθηματούχους (τύπου σύνταξης) των Οργανισμών Κύ¬ 
ριας και Επικουρικής Ασφάλισης αρμοδιότητας Υπουργείου Υγείας, 
Πρόνοιας και Κοινωνικών Ασφαλίσεων, δώρου ίσου με το ποσό μιας μη¬ 
νιαίας σύνταξης ή ενός μηνιαίου βοηθήματος με τα ανάλογα κάθε είδους 
επιδόματα. 

Το ανωτέρω δώρο δικαιούνται επίσης και συνταξιούχοι ή βοηθημα- 
τούχοι (τύπου σύνταξης) των παραπάνω Οργανισμών για τους οποίους 
θα εκδοθεί απόφαση για απονομή σύνταξης μετά την 30η Νοεμβρίου 
1987 εφόσον η έναρξη συνταξιοδότησης εμπίπτει στο μέχρι την 30η 
Νοεμβρίου 1987 χρονικό διάστημα. Σε περίπτωση έναρξης της συντα- 
ξιοδότησης από 1-31 Δεκεμβρίου 1987, οι ανωτέρω θα πάρουν τόσα 
τριακοστά του δώρου όσες οι ημέρες του Δεκέμβρη για τις οποίες θα συ- 
νταξιοδοτηθούν. 

β. Στους συνταξιούχους ή βοηθηματούχους (τύπου σύνταξης) που η 
συνταξιοδότησή τους έληξε μέσα στο χρονικό διάστημα από 19 Απρι¬ 
λίου μέχρι 30 Νοεμβρίου 1987, θα καταβληθεί ως δώρο ποσό ίσο προς 
το ένα τριακοστό (1/30) της μηνιαίας σύνταξης ή βοηθήματος για κάθε 
πλήρες 7ήμερο συνταξιοδότησής τους για το χρονικό διάστημα από 19 
Απριλίου μέχρι 30 Νοεμβρίου 1987 χωρίς να επιτρέπεται πάντως η 
καταβολή ως δώρου ποσού μεγαλύτερου από το ποσό της μηνιαίας σύ¬ 
νταξης ή ενός μηνιαίου βοηθήματος. 

2. Σε κάθε ένα από τους επιδοτούμενους ή επιδοτηθέντες λόγω ασθέ¬ 
νειας ασφαλισμένους για το από 19 Απριλίου 1987 μέχρι 24 Δεκεμ¬ 
βρίου 1987 χρονικό διάστημα θα καταβληθεί ως δώρο ποσό ίσο προς 
ένα ημερήσιο επίδομα ασθένειας για κάθε ΙΟήμερο επιδοτηθείσης ασθέ¬ 
νειας μέσα στο ίδιο χρονικό διάστημα από 19 Απριλίου 1987 μέχρι 24 
Δεκεμβρίου 1987, χωρίς να επιτρέπεται πάντως η καταβολή ως δώρου 
ποσού μεγαλύτερου από 25 ημερήσια επιδόματα ασθένειας. 

Για χρονικό διάστημα μικρότερο του ΙΟημέρου καταβάλλεται ανά¬ 
λογο κλάσμα. Ως επίδομα για τον υπολογισμό του δώρου κάθε επιδομα- 
τούχου λαμβάνεται υπόψη το ημερήσιο επίδομα ασθένειας του μετά των 
τυχόν προσαυξήσεων (λόγω φυματίωσης κ.λπ.) 

3. Το χορηγούμενο με την παρούσα δώρο απαλλάσσεται από κάθε 
υπέρ του Δημοσίου και τρίτων κράτηση καθώς επίσης και από τις ασφα¬ 
λιστικές εισφορές οποιοσδήποτε οργανισμού Κοιν. Ασφάλισης εκτός εάν 
από τη νομοθεσία κάποιου Οργανισμού προβλέπεται ρητά η επιβολή 
ασφαλιστικών κρατήσεων στο δώρο. 

Το δώρο υπόκειται κατά περίπτωση σε φόρο εισοδήματος και στο τέ¬ 
λος χαρτοσήμου που αναλογεί σ’ αυτό, εφόσον από ειδική διάταξη δεν 
προβλέπεται απαλλαγή. 

4. Το προβλεπόμενο από την παρούσα δώρο, χορηγείται εφόσον και 
κατά το μέτρο που επιτρέπει η οικονομική κατάσταση κάθε Οργανι¬ 
σμού. Πάντως η μη χορήγηση του όλου ή μέρους του δώρου είναι δυ¬ 
νατή μόνο μετά από αιτιολογημένη απόφαση του Δ.Σ του οικείου Οργα¬ 
νισμού, η οποία θα εγκριθεί από εμάς σύμφωνα με την παρ. 2 του άρ¬ 
θρου 1, του Ν.Δ. 4577/66, 

5. Για τα Ταμεία Αρωγής Δημοσίων Υπαλλήλων η απόφαση αυτή, 
εφαρμόζεται μόνο εφόσον από ρητή διάταξη της νομοθεσίας προβλέπε- 
ται η αυτοδίκαια ή κατόπιν απόφασης του Δ.Σ. χορήγηση δώρου. 

6. Χρονολογία έναρξης καταβολής του δώρου, ορίζουμε την 14η Δε¬ 


κεμβρίου 1987. 

Κατ’ εξαίρεση είναι δυνατή η πληρωμή του δώρου νωρίτερα για 
όσους από τους Οργανισμούς λόγοι τεχνικοί επιβάλλουν αυτό, ή μαζί με 
τη σύνταξη του μηνός Ιανουρίου 1988 και εφόσον υπάρχει, κατά την 
κρίση του Δ.Σ. οικονομική ευχέρεια. 

7. Για την καταβολή δώρου στους συνταξιούχους υπαλλήλους ΝΠΔΔ 
που συνταξιοδοτούνται από το ΙΚΑ σύμφωνα με τις διατάξεις του Ν. 
3163/55, των Ν.Δ 4277/62 και 4579/66, κ.λπ., έχουν ανάλογη 
εφαρμογή τα άρθρα 4-8 του Ν. 1282/1982. 

Τα ίδια άρθρα του Ν. 1282/82 εφαρμόζονται ανάλογα και προκει- 
μένου περί συνταξιούχων υπαλλήλων ΝΠΔΔ που συνταξιοδοτούνται, 
σύμφωνα με τις περί Δημοσίων Υπαλλήλων διατάξεις, από άλλους 
ασφαλιστικούς Οργανισμούς αρμοδιότητας του Υπουργείου μας. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Αθήνα, 23 Νοεμβρίου 1987 

Ο ΥΦΥΠΟΥΡΓΟΣ 

ΝΙΚΟΛΑΟΣ ΡΙΖΟΓΙΑΝΝΗΣ 


♦ 


Αριθ. 107806 


(13) 


Τόπος συνεδριάσεως του Μικτού Ορκωτού Εφετεϊου Αθηνών. 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τις διατάξεις του άρθρου 250 του Οργανισμού των Δικαστηρίων. 

2. Τη με αριθμό 6879/17.11.1987 αναφορά του Προϊσταμένου του 
Εφετεϊου Αθηνών και 

3. Τη με αριθμό 88008/19.10.1984 ΦΕΚ 754/24.10.1984 
(τεύχος Β') απόφασή μας, ορίζουμε: 

Ότι η αληθής έννοια της ανωτέρω 88008/19.10.1984 απόφασής 
μας είναι ότι στην ισόγεια αίθουσα της Βόρειας πλευράς των Γυναικείων 
Φυλακών Κορυδαλλού μπορεί να συνεδριάζει και το Μικτό Ορκωτό 
Εφετείο Αθηνών για κάθε περίπτωση που, είτε ο αριθμός των κατηγο¬ 
ρουμένων, συνηγόρων και μαρτύρων είναι μεγάλος και δεν επαρκεί η 
προβλεπόμενη αίθουσα συνεδριάσεων του Εφετεϊου Αθηνών,' είτε ιδιαί¬ 
τεροι λόγοι επιβάλλουν τούτο λόγω της φύσεώς τους. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 

Αθήνα, 23 Νοεμβρίου 1987 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 
-♦- 

Αριθ. Γ2/5828 (14) 

Ίδρυση - συμπληρωματική - Μεταλυκειακών προπαρασκευαστικών κέ¬ 
ντρων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη, τις διατάξεις του άρθρου 26 παρ. 5 του Ν. 1304/ 
1982 «για την επιστημονική-παιδαγωγική καθοδήγηση και διοίκηση 
στη γενική και τη Μέση Τεχνική-Επαγγελματική Εκπαίδευση» και άλ¬ 
λες διατάξεις, αποφασίζουμε: 

Ιδρύονται συμπληρωματικά μεταλυκειακά προπαρασκευαστικά κέ¬ 
ντρα για το σχολικό έτος 1987-88, που είναι τα εξής: 

1. Νομός Δωδεκανήσου 
Καλύμνου 

2. Νομός Σάμου 
Βαθέως Σάμου. 

Κατά τα λοιπά ισχύει η Γ2/4766/14.10.1987 απόφαση για τον 
ορισμό εδρών λειτουργίας μεταλυκειακών προπαρασκευαστικών κέ¬ 
ντρων. 

Η απόφαση αυτή να δημοσιευθεϊ στην Εφημερίδα της Κυβερνή- 
σεως. 


Αθήνα, 26 Νοεμβρίου 1987 

Ο ΥΠΟΥΡΓΟΣ 


ΑΝΤΩΝΗΣ ΤΡΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριίι. 74613/3717 (15) 

Καθορισμός περιοχών για τήρηση κτηματογραφικών στοιχείων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παράγρ. 1. 

2. Την υπ’ αριθ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

3. Την υπ’ αριθ. Υ. 1436/1987 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/16.10.87). 

4. Τις διατάξεις του ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων Τα¬ 
μείου Νομικών» (ΦΕΚ 4/Α/1985) και ειδικότερα το άρθρο 4 παρά¬ 
γραφος 1 αυτού. 


5. Τις διατάξεις του ν. 1647/1985 «Οργανισμός Κτηματολογίου 
και Χαρτογραφήσεων Ελλάδος (ΟΚΧΕ) και άλλες σχετικές διατάξεις» 
(ΦΕΚ 141 /Α/1986) και ειδικότερα το άρθρο 11 παράγρ. 2 αυτού. 

6. Το υπ’ αριθ. 49/1987 π. δ/γμα «Τήρηση κτηματογραφικών 
στοιχείων- διάρθρωση και λειτουργία των Γραφείων Κτηματογράφη- 
σης» (ΦΕΚ 2 ΐ/Α/1987) και ειδικότερα τα άρθρα 2, 3 παράγρ. 2 και 4 
αυτού. 

7. Το υπ’ αριθ. οικ. 179/Φ. 50/3427/22.10.87 έγγραφο του 
ΟΚΧΕ, αποφασίζουμε: 

1. Καθορίζονται οι περιοχές των νομών Αχαΐας, Κεφαλλονιάς, Ιωαν- 
νίνων, Ηρακλείου, Θεσσαλονίκης, Καβάλας, Μαγνησίας, Μεσσηνίας, 
Εύβοιας, Κοζάνης, Πιερίας και των νομαρχιών Ανατολικής Αττικής, 
Δυτικής Αττικής και Πειραιά του νομού Αττικής ως περιοχές για την 
τήρηση κτηματογραφικών στοιχείων. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



